LIETUVOS RESPUBLIKOS VYRIAUSYBĖS KANCELIARIJA

POLITIKOS ĮGYVENDINIMO GRUPĖ

PAŽYMA

Dėl Vyriausybės nutarimo „Dėl Lietuvos Respublikos autorių teisių ir gretutinių teisių įstatymo įgyvendinimo“ PROJEKTO

(TAP-17-1667(3); TAIS Nr. 18-8982)

Nr.

Vilnius

Projekto rengėjas: Kultūros ministerija.

Projekto tikslas - vienu Nutarimo projektu patvirtinti šiuos tvarkos aprašus:

Kompensacinio atlyginimo už knygų ir vaizduojamojo meno leidinių (dailės ir fotografijų albumų) panaudą bibliotekose mokėjimo tvarkos aprašą (Panaudos tvarkos aprašas);

Kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais surinkimo, paskirstymo, mokėjimo ir grąžinimo tvarkos aprašą (Tuščios laikmenos aprašas);

Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašą (Reprografijos tvarkos aprašas).

Dabartinė situacija:

Už knygų ir vaizduojamojo meno leidinių panaudą bibliotekose autoriams arba jų teisių paveldėtojams mokamas kompensacinis atlyginimas. Kompensacinis atlyginimas už panaudą paskirstomas ir kartą per metus išmokamas iš Kultūros ministerijai patvirtintų asignavimų. Kompensacinio atlyginimo už panaudą suma skaičiuojama atsižvelgiant į knygai ar vaizduojamojo meno leidiniui skirtą koeficientą ir panaudos paklausą (leidinio išduotį bibliotekose).

Už teisėtai išleistų straipsnių ar kitų trumpų kūrinių/ištraukų su iliustracijomis ar be jų atgaminimą asmeniniais tikslais reprografijos būdu autoriams ar jų teisių paveldėtojams, leidėjams mokamas kompensacinis atlyginimas, kurį surenka, paskirsto ir išmoka Kultūros ministerijos paskirta atsakinga autorių teisių kolektyvinio administravimo organizacija.

Projekto esmė.

Atliekami pakeitimai, įgyvendinant Europos Parlamento ir Tarybos direktyvą, atsižvelgiant į pasikeitusius teisės technikos reikalavimus (siekiant suderinti sąvokas; atsisakyti nebeaktualių nuostatų).

Įgyvendinant Valstybės kontrolės rekomendacijas, Tuščios laikmenos ir Reprografijos tvarkos aprašuose siūloma politikos įgyvendinimo funkcijas, susijusias su konkursų/projektų valdymu perduoti pavaldžiai įstaigai – Lietuvos kultūros tarybai.

Atitiktis Vyriausybės programai: Tiesiogiai Vyriausybės programos nuostatų neįgyvendina.

Derinimas:

Projektas apsvarstytas Tarpinstituciniame pasitarime (2018 07 24).

Projektas tikslintinas pagal Vyriausybės kanceliarijos TG pastabas (išvada Nr. NV-1892).

Dalykinio vertinimo išvada:

Teikiamą projektą siūloma svarstyti Vyriausybės posėdžio B dalyje.

Politikos įgyvendinimo grupės patarėja	Nomeda Poderienė

Nomeda Poderienė, tel. 8 706 61 816, el. p. nomeda.poderiene@lrv.lt